Δημήτριος Πατρινός

Ο Δημήτριος Πατρινός, Πάτρα ? - Πάτρα 1903 ήταν δήμαρχος Πατρέων και βουλευτής ΑχαΐαςΔήμος Πατρέων, Δημήτριος Πατρινός, ανακτήθηκε 21 Ιανουαρίου 2013.

Βιογραφία
Γεννήθηκε στην Πάτρα και ήταν μοναχοπαίδι του μεγαλέμπορου και πολιτικού Παναγιώτη Πατρινού και της Μαρίας Ποντίκη. Παππούς του ήταν ο επίσης Δημήτριος, πρόκριτος ΠατρώνΝίκος Μπακουνάκης, Πάτρα 1828-1860, μια ελληνική πρωτεύουσα στον 19ο αιώνα, δεύτερη έκδοση, εκδόσεις Καστανιώτη, Αθήνα 1995 ISBN 960-03-0000-3. Είχε εκλεγεί βουλευτής το 1879Φορολογούμενος, φύλλο 28/9/1879 αποτελέσματα των εκλογών και είχε χρηματίσει Α΄ αντιπρόεδρος της Βουλής των Ελλήνων. Ήταν πληρεξούσιος Πατρών στην Β' εθνοσυνέλευση το 1862Κ. Μ.Γράψας, Ελληνική Πολιτική Εγκυκλοπαίδεια, Τεύχος Β’, Η εν Αθήναις Β’ των Ελλήνων Συνέλευσις (1862-1864), Δεκ. 1948 (δεν αναφέρεται τόπος και εκδότης), σελ. 19-31 και δήμαρχος Πατρέων την τετραετία 1883-1887Φορολογούμενος, φύλλο 8 Ιουλίου 1883 από το Μουσείο τύπου Πατρών,  αποτελέσματα των εκλογών στον Δήμο ΠατρέωνΕπί τα Πρόσω Τα πλήρη εκλογικά αποτελέσματα , φύλο 13 Ιουλίου 1883, από το ψηφιακό αρχείο της βουλής των Ελλήνων..

Ανέλαβε τον δήμο με υπέρογκα χρέη ύψους 400.000 δραχμών. Προκήρυξε έρανο για την κατασκευή ανδριάντα του Παλαιών Πατρών Γερμανού ο οποίος στήθηκε στην Πλατεία Υψηλών Αλωνίων. Κατά την θητεία του προκάλεσε πολλές αντιδράσεις για τη επιμονή του να ιδρύσει μυστική αστυνομία του δήμου.

Ήταν παντρεμένος με την κόρη του Υδραίου πρωθυπουργού Δημητρίου Βούλγαρη. Πέθανε το 1903. Η οικία του, δυόροφη, βρισκόταν στην διασταύρωση των οδών Γούναρη και Σωτηριάδου όπου αργότερα κάηκε και καταστράφηκε, για ένα διάστημα φιλοξένησε και το Κακουργιοδικείο ΠατρώνΤάσσος Σταθόπουλος, Θανατικές εκτελέσεις στην Πάτρα - βιβλίο φρίκη, Εκδόσεις «Πικραμένος», Πάτρα 2018, ISBN 978-618-5342-14-2, σελ 143..

 Παραπομπές

 Βιβλιογραφία - Πηγές 
 Κ. Μ. Γράψας, Ελληνική Πολιτική Εγκυκλοπαίδεια, Τεύχος Β’, Η εν Αθήναιις Β' των Ελλήνων Συνέλευσις (1862-1864). Μέρος 1ον: Άνευ βασιλέως, χ.τ, χ.ε., 1947-1948
 Στέφανος Θωμόπουλος, "Οι Δήμαρχοι Πατρέων από το 1863 μέχρι του 1930", Νεολόγος Πατρών, φ. 10/09/1930, σελ. 1
 Νίκος Μπακουνάκης, Πάτρα 1828-1860, μια ελληνική πρωτεύουσα στον 19ο αιώνα, δεύτερη έκδοση, εκδόσεις Καστανιώτη, Αθήνα 1995 ISBN 960-03-0000-3
 Πέτρος Ψωμάς, Δήμαρχοι Πατρέων 1836-2006, Εκδόσεις "Το Δόντι", Πάτρα 2007 ISBN 978-960-88046-2-3

Κατηγορία:Δήμαρχοι Πατρών
Κατηγορία:Βουλευτές Πατρών
Κατηγορία:Οικογένεια Κουντουριώτη
Κατηγορία:Αντιπρόεδροι της Βουλής των Ελλήνων